צו לעידוד השקעות הון בחקלאות (קביעת תחומי אזורי פיתוח א' ו-ב')

{{ח:התחלה}}
{{ח:כותרת|צו לעידוד השקעות הון בחקלאות (קביעת תחומי אזורי פיתוח א׳ ו־ב׳), התשע״ד–2013}}

{{ח:פתיח-התחלה}}
{{ח:תיבה|ק״ת תשע״ד, 40|צו לעידוד השקעות הון בחקלאות (קביעת תחומי אזורי פיתוח א׳ ו־ב׳)|https://olaw.org.il/takanot/takanot-7293.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק לעידוד השקעות הון בחקלאות#סעיף 24|סעיף 24(ב)}} {{ח:חיצוני|חוק לעידוד השקעות הון בחקלאות|לחוק לעידוד השקעות הון בחקלאות, התשמ״א–1980}}, ובאישור ועדת הכספים של הכנסת, אנו מצווים לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”אספקה של תוצרת חקלאית“ – ייצור של תוצרת חקלאית לצורך הבטחת אספקה סדירה של תוצרת חקלאית לאוכלוסיה ולייצוא בכמות, מבחר ואיכות נאותים ובמחיר סביר לצרכנים, תוך ניצול יעיל של תנאי הטבע, היכולת הכלכלית, הידע והניסיון המקצועי הגלומים במגזר החקלאי;
{{ח:ת|סוג=הגדרה}} ”הטבלה“ – הטבלה {{ח:פנימי|תוספת 1|שבתוספת הראשונה}} ובה מצוין הניקוד של כל אזור בארץ לפי מידת תרומתה של החקלאות באותו אזור לכל אחת ממטרות הצו;
{{ח:ת|סוג=הגדרה}} ”המפה“ – המפה {{ח:פנימי|תוספת 2|שבתוספת השנייה}} אשר העתק ממנה, בקנה מידה של 1:130,000, מופקד לעיון הציבור במינהל ההשקעות בחקלאות במשרד החקלאות ופיתוח הכפר (להלן – המשרד), בבית דגן ובמחוזות המשרד, בימים ובשעות שהמשרד פתוח לקהל וכן באתר האינטרנט של המשרד; העתק נוסף של המפה, במדיה מגנטית, נמצא ברשות לתכנון של המשרד בבית דגן, ואם אין התאמה בין המפות, גוברת המפה המופקדת ברשות לתכנון;
{{ח:ת|סוג=הגדרה}} ”המשרד“ – משרד החקלאות ופיתוח הכפר;
{{ח:ת|סוג=הגדרה}} ”מטרות הצו“ –
{{ח:תתת|(1)}} אספקת תוצרת חקלאית;
{{ח:תתת|(2)}} תועלות אקולוגיות;
{{ח:תתת|(3)}} פריסת התיישבות;
{{ח:ת|סוג=הגדרה}} ”פריסת התיישבות“ – יישוב הפריפריה, שמירה על קרקעות המדינה וגבולותיה;
{{ח:ת|סוג=הגדרה}} ”תועלות אקולוגיות“ – שמירה על מקורות מים ומשאבי טבע לרבות להבטחת חלחול מי גשמים, קליטת פסולת עירונית, קליטת מי קולחין, בוצה וגזם ושמירה על שטחים פתוחים;
{{ח:ת|סוג=הגדרה}} ”תכנית חקלאית־אקולוגית“ – תכנית שמגשימה אחת או יותר מהתועלות האקולוגיות;
{{ח:ת|סוג=הגדרה}} ”תרומה בינונית“ – מידת תרומתה של החקלאות באזור למטרה ממטרות הצו היא בינונית, ומזכה את האזור ב־5 נקודות בטבלה לעניין אותה מטרה;
{{ח:ת|סוג=הגדרה}} ”תרומה מועטה“ – מידת תרומתה של החקלאות באזור למטרה ממטרות הצו היא מועטה ומזכה את האזור ב־3 נקודות בטבלה לעניין אותה מטרה;
{{ח:ת|סוג=הגדרה}} ”תרומה רבה“ – מידת תרומתה של החקלאות באזור למטרה ממטרות הצו היא רבה ומזכה את האזור ב־10 נקודות בטבלה לעניין אותה מטרה.

{{ח:סעיף|2|אזורי פיתוח א׳}}
{{ח:ת}} אזורי פיתוח א׳ מתוחמים במפה בצבע ורוד, והם כוללים כל אזור שמידת התרומה של החקלאות שבו היא רבה בנוגע לכל אחת ממטרות הצו, באופן המקנה לו, לפי הטבלה, 30 נקודות לכל היותר (להלן – תרומה מרבית); אם אין התאמה בין הטבלה לבין המפה, גוברת המפה.

{{ח:סעיף|3|אזורי פיתוח ב׳}}
{{ח:ת}} אזורי פיתוח ב׳ הם –
{{ח:תת|(1)}} כל אזור שמידת התרומה של החקלאות שבו פחותה מתרומה מרבית, אך ניקודה בטבלה אינו נופל מ־20 נקודות; אזורים אלה מתוחמים במפה בצבע סגול למעט אזור מימי החופין בים התיכון שמתוחם במפה בצבע תכלת; אם אין התאמה בין הטבלה לבין המפה, גוברת המפה;
{{ח:תת|(2)}} לעניין תכנית חקלאית–אקולוגית – כל אזור שמידת תרומתה של החקלאות לתועלות האקולוגיות שבו היא בינונית לפחות.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}
{{ח:קטע3||מידת התרומה למטרות הצו}}

{{ח:סעיף*}}
{{ח:ת}}

סך כל הנקודות	פריסת התיישבות	תועלות אקולוגיות	אספקת תוצרת חקלאית	אזור	מחוז

30	רבה	רבה	רבה	גליל עליון צפון (מצפון לכביש עכו–עמיעד)	צפון

20	בינונית	רבה	בינונית	גליל תחתון (מדרום לכביש עכו–עמיעד)

16	מועטה	רבה	מועטה	מטרופולין חיפה

30	רבה	רבה	רבה	עמקי המזרח	עמקים

25	בינונית	רבה	רבה	החלק המערבי

11	מועטה	בינונית	מועטה	אזור חיפה

18	מועטה	רבה	בינונית	מישור החוף	המרכז

23	רבה	רבה	מועטה	קו התפר

23	מועטה	רבה	רבה	הים התיכון

20	בינונית	רבה	בינונית	השפלה	השפלה וההר

20	בינונית	רבה	בינונית	ההר

11	מועטה	בינונית	מועטה	מטרופולין ירושלים

20	בינונית	רבה	בינונית	מצפון לכביש אשקלון–קרית גת	הנגב

30	רבה	רבה	רבה	מדרום לכביש אשקלון–קרית גת

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 1|סעיף 1}})}}}}

{{ח:סעיף*}}
{{ח:ת}} {{ח:הערה|(המפה הושמטה).}}

{{ח:חתימות|כ״ח באלול התשע״ג (3 בספטמבר 2013)}}
* '''יאיר שמיר'''
שר החקלאות ופיתוח הכפר
* '''יאיר לפיד'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]